After the Wedding

After the Wedding er en amerikansk dramafilm fra 2019, regissert av Bart Freundlich som også skrev manus.

Hovedrollene spilles av Julianne Moore, Michelle Williams, Billy Crudup og Abby Quinn. Filmen hadde verdenspremiere på Sundance filmfestival i januar 2019, og ble publisert i USA den 9. august 2019 av Sony Pictures Classics.

Handlingsreferat 
Isabel Andersen, med-grunnlegger av et barnehjem for fattige barn i India, må reise til New York for å møte en potensiell ny velgjører: Theresa Young. Isabel er uvillig til å reise på grunn av hennes ansvar ved barnehjemmet og fordi hun ikke vil forlate Jai (spilt av Vir Pachisia) en gutt hun fant på gaten når han var bare ett år gammel. Men Theresa insisterer på et personlig møte. Motvillig samtykker Isabel og reiser til møtet, som skal finne sted dagen før bryllupet til Theresas datter Grace. Theresa inviterer Isabel til bryllupet av høflighet, og Isabel føler seg forpliktet til å være til stede.

I bryllupet blir Isabel overrasket over å oppdage at Theresas ektemann er hennes egen tidligere kjæresten Oscar Carlson fra ungdomsårene, nå en anerkjent billedkunstner. I løpet av bryllupet oppdager Isabel også at Grace egentlig ikke var Theresas biologiske datter - men er Oscars datter. Isabel innser snart at Grace faktisk var hennes egen datter sammen med Oscar, som de hadde gitt opp for adopsjon som tenåringer. Isabel kommer dagen etter bryllupet, for å konfrontere Oscar. Hun får vite at etter å ha gitt babyen opp for adopsjon, ombestemte Oscar seg i løpet av fristen på 30 dager etter adopsjonen og tok tilbake spedbarnet Grace - men uten å informere Isabel om dette. 

Isabel tvinger deretter Oscar og Theresa til å informere Grace om dette, selv om Grace tidligere hadde blitt fortalt at hennes biologiske mor var død. Theresa oppfordrer Isabel til å bli bedre kjent med Grace og gjenoppta kontakten med Oscar, og bestemmer seg til slutt for å dramatisk øke sin donasjon til barnehjemmet. Dette tvinger Isabel til å forlenge sitt eget opphold i New York. Til slutt gir Theresa sin donasjon, i tillegg oppretter hun et ny-etablert fond i Isabel og Graces navn - under den betingelse at Isabel flytter til New York permanent.

Mistroende til Theresas virkelige motiver konfronterer Isabel henne sint, men oppdager at Theresa er døende. Theresa innrømmer at hun har visste om Isabels kobling til Oscar og Grace hele tiden, og arrangerte hele dette opplegget for å installere Isabel som en ny morsfigur for både Grace og Theresas egne åtte år gamle tvilling-sønner. Oscar oppdager sin kones sykdom omtrent samtidig, og forteller til slutt det til Grace. Samtidig sliter Grace allerede sliter med tvil om hennes nylig inngåtte ekteskap, og nyheten om at Isabel faktisk er hennes biologiske mor.

Skuespillere 
 Julianne Moore som Theresa Young. Er gift med Oscar, og mor til Grace og tvilling-sønner.
 Michelle Williams som Isabel Andersen. Grunnlegger av en veldedig organisasjon. Den biologiske moren til Grace.
 Billy Crudup som Oscar Carlson. En berømt artist, som er gift med Theresa. Faren til Grace, og de to tvilling-guttene.
 Abby Quinn som Grace Carlson. Datteren til Theresa og Oscar, som snart skal gifte seg.
 Alex Esola som Jonathan. Forlovede til Grace.
 Vir Pachisia som Jai, en ung foreldreløs gutt fra India.
 Anjula Bedi som Preena. Hjelper Isabel ved barnehjemmet.

Eksterne lenker 
 
 film-trailer, Youtube.com

Filmer fra 2019
Dramafilmer fra USA
Engelskspråklige filmer